CELEX: 62013CB0683
Language: fi
Date: 2014-06-19 00:00:00
Title: Asia C-683/13: Unionin tuomioistuimen määräys (kahdeksas jaosto) 19.6.2014 (Tribunal do Trabalho da Covilhãn (Portugali) esittämä ennakkoratkaisupyyntö) – Pharmacontinente-Saúde e Higiene SA ym. / Autoridade Para As Condições do Trabalho (ACT) (Ennakkoratkaisupyyntö — Unionin tuomioistuimen työjärjestyksen 99 artikla — Henkilötietojen käsittely — Direktiivi 95/46/EY — 2 artikla — Henkilötietojen käsite — 6 ja 7 artikla — Tietojen laatuun ja tietojenkäsittelyn perusteltavuuteen liittyvät periaatteet — 17 artikla — Käsittelyn turvallisuus — Työntekijöiden työaika — Työaikarekisteri — Kansallisen työsuojeluviranomaisen tutustumisoikeus — Työnantajan velvollisuus antaa välitön tutustumisoikeus työaikarekisteriin)

11.8.2014   
            
            
               FI
            
            
               Euroopan unionin virallinen lehti
            
            
               C 261/11
            
         Unionin tuomioistuimen määräys (kahdeksas jaosto) 19.6.2014 (Tribunal do Trabalho da Covilhãn (Portugali) esittämä ennakkoratkaisupyyntö) – Pharmacontinente-Saúde e Higiene SA ym. / Autoridade Para As Condições do Trabalho (ACT)
   (Asia C-683/13) (1)
   
   ((Ennakkoratkaisupyyntö - Unionin tuomioistuimen työjärjestyksen 99 artikla - Henkilötietojen käsittely - Direktiivi 95/46/EY - 2 artikla - Henkilötietojen käsite - 6 ja 7 artikla - Tietojen laatuun ja tietojenkäsittelyn perusteltavuuteen liittyvät periaatteet - 17 artikla - Käsittelyn turvallisuus - Työntekijöiden työaika - Työaikarekisteri - Kansallisen työsuojeluviranomaisen tutustumisoikeus - Työnantajan velvollisuus antaa välitön tutustumisoikeus työaikarekisteriin))
   2014/C 261/18
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal do Trabalho da Covilhã
   
      Asianosaiset
   
   
      Kantajat: Pharmacontinente-Saúde e Higiene SA, Domingos Sequeira de Almeida, Luis Mesquita Soares Moutinho, Rui Teixeira Soares de Almeida ja André de Carvalho e Sousa
   
      Vastaaja: Autoridade Para As Condições do Trabalho (ACT)
   
      Määräysosa
   
   
               1)
            
            
               Yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY 2 artiklan a kohtaa on tulkittava siten, että kyseisessä säännöksessä tarkoitettu henkilötietojen käsite kattaa pääasiassa kyseessä olevan kaltaisen työaikarekisterin, johon merkitään kunkin työntekijän työtuntien alkamis- ja päättymisaika sekä vastaavat keskeytykset tai tauot.
            
         
               2)
            
            
               Direktiivin 95/46/EY 6 artiklan 1 kohdan b ja c kohtaa ja 7 artiklan c ja e kohtaa on tulkittava siten, etteivät ne ole esteenä pääasiassa kyseessä olevan kaltaiselle kansalliselle lainsäädännölle, jolla työnantajalle säädetään velvollisuus antaa kansalliselle toimivaltaiselle työsuojeluviranomaiselle välitön tutustumisoikeus työaikarekisteriin, kunhan kyseinen velvollisuus on tarpeen, jotta kyseinen viranomainen voisi toteuttaa työsuojelualan lainsäädännön soveltamisen valvontaan liittyvät tehtävänsä muun muassa työajan osalta.
            
         
               3)
            
            
               Kansallisen tuomioistuimen tehtäviin kuuluu tutkia, onko työnantajan velvollisuutta antaa toimivaltaiselle kansalliselle työsuojeluviranomaiselle välitön tutustumisoikeus työaikarekisteriin pidettävä tarpeellisena kyseisen viranomaisen suorittamien valvontatoimenpiteiden toteuttamiseksi ja myötävaikutetaanko sillä työoloja koskevan lainsäädännön tehokkaampaan soveltamiseen, ja – jos näin on – ovatko seuraamukset, jotka on määrätty tietyistä työajan järjestämistä koskevista seikoista 4.11.2003 annetussa Euroopan parlamentin ja neuvoston direktiivissä 2003/88/EY asetettujen vaatimusten tosiasiallisen soveltamisen varmistamiseksi, suhteellisuusperiaatteen mukaisia.
            
         
      (1)  EUVL C 52, 22.2.2014.